 Ukwakhiwa kwesibanjalo ngezabizwana uMthunywaUkwakhiwa kwesibanjalo ngezabizwana01 Aug, 2019 - 00:08 2019-08-01T00:35:5300:00 2019-08-01T00:03:5900:00 0 ViewsKUVIKI ephelileyo siphethe isifundo sethu siqala ngokufunda ngokwakhiwa kwesibanjalo ngezabizwana zoqobo kusigaba Okhulumayo kubunye lebunengini.1. Kuzo zonke izigaba isibanjalo esivumayo sakhiwa ngokuqalisa ngo yi- esabizwaneni. Kusabizwana soqobo mina kusigaba Okhulumayo isibanjalo nguyimi. Ebunengini kusigaba Okhulumayo thina isibanjalo sivumayo ngu- yithi.Esikunanzelela lapha yilokhu: Kuzo zonke izigaba isibanjalo esivumayo sakhiwa ngokuqalisa ngo yi- esabizwaneni.2. Isijobelelo sesabizwana u na kamina kumbe thina siyalahlwa. Esabizwaneni esikhomba umuntu okukhulunywa laye lakusigaba 1 siqalisa ngo ngu- kanje: Kusigaba Okhuluma laye kubunye: wena isibanjalo esivumayo nguwe. Ebunengini isabizwana ngulina, isibanjalo esivumayo ngu yini.Kusigaba 1 isabizwana soqobo ngu yena, isibanjalo esivumayo ngu nguye. Okusobala yikuthi kuzo zonke izigaba nxa sisakha isibanjalo esivumayo isijobelelo sesabizwana soqobo u-na siyalahlwa.3. Nxa silandula siqalisa ngo a-, sibe sesigxumeka isakhi si phakathi kwamalunga esibanjalo esivumayo. Izibonelo kusigaba Okhulumayo ubunye, isibanjalo esivumayo nguyimi, esilandulayo ngu ayisimi esisakha ngokulandela umthetho esisanda kukhuluma ngawo. KusigabaOkhulumalaye isibanjalo esivumayo ngu yini. Esilandulayo ngu ayisini silandela umthetho esisanda kuwufunda.Kusigaba 1, lanxa kukhonjwa okukhulunywa laye, sigxumeka isakhi su- endaweni ka si-. Singakhohlwa ukuthi bakhona abalandula ngokusebenzisa u-aku-, lob aka-kasu-kanje: Nguye: akusuye loba kasuye,Yini akusini loba kasini. Yiso: akusiso loba kakusiso. 